钦定古今图书集成/明伦汇编/闺媛典/第017卷 > 菩萨蛮四首 前人
## 钦定古今图书集成/明伦汇编/闺媛典/第017卷 > 菩萨蛮四首 前人

月华如水笼香砌。金镮碎撼门初闭。寒影坠高檐。钩
垂一面帘。碧烟轻袅袅。红战灯花笑。即此是高唐。
掩屏秋梦长。

花冠频鼓墙头翼。东方澹白连窗色。门外早莺声。背
楼残月明。薄寒笼醉态。依旧铅华在。握手送人归。
半拖金缕衣。

小庭花落无人扫。疏香满地东风老。春晚信沈沈。天
涯何处寻。晓堂屏六扇。眉共湘山远。争奈别离心。
近来尤不禁。

青峦碧洞经朝雨，隔花相唤南溪去。一只木兰船，波
平远浸天。扣船惊翡翠。嫩玉抬香臂。红日欲沈西，
烟中遥解觿。